એકલવ્ય જંગલમાં પાછો ફર્યો. તેણે ચીકણી માટીમાંથી ગુરુ દ્રોણની મૂર્તિ બનાવી. તે ગુરુનાં દર્શન કરીને આવ્યો હતો એટલે ગુરુની મૂર્તિ હૂબહૂ બનાવી શક્યો. ને પછી તેમને વંદન કરી, ‘ગુરુ બ્રહ્મા, ગુરુ વિષ્ણુનું.... વાળો શ્ર્લોક બોલ્યો. પછી હાથમાં ધનુષ-બાણ લઈ કહે, ‘ગુરુદેવ, આજ્ઞા કરો. પેલા ઝાડ પર લટકે, તે ફળ પાડી દઉં !’ ને જાણે ગુરુઆજ્ઞા મળી હોય તેમ એ તીર છોડતો. ફળ નીચે પડતું. આ જોઈ તે રાજી થઈ ફરી વંદન કરી બોલતો, ‘જોયું ગુરુદેવ ?’ તમારી કૃપાથી ફળ વિંધાઈ નીચે પડ્યું !’